Η **Τζούλι Άντριους** (αγγλικά: *Julie Andrews*) (1η Οκτωβρίου 1935) είναι Αγγλίδα ηθοποιός του θεάτρου και του κινηματογράφου, τραγουδίστρια και συγγραφέας, η οποία έχει βραβευθεί με Όσκαρ Α' Γυναικείου Ρόλου, Χρυσή Σφαίρα, BAFTA, Έμμυ, Γκράμι και Βραβείο Σωματείου Ηθοποιών. Το 1996 αρνήθηκε την υποψηφιότητα για Βραβείο Τόνυ Καλύτερης Ηθοποιού Σε Μιούζικαλ, βραβείο το οποίο επρόκειτο να κερδίσει. Η φωνή της, που είχε έκταση τεσσάρων οκτάβων, χάθηκε το 1997, μετά από εγχείρηση που υπέστη στις φωνητικές της χορδές. Η Άντριους είναι επίσης συγγραφέας παιδικών βιβλίων και το 2008 εξέδωσε την αυτοβιογραφία της *Home: A Memoir of My Early Years*. Η ηθοποιός έχει επίσης τιμηθεί από τη Βασίλισσα της Αγγλίας με τον ανώτερο τίτλο τιμής της Βρετανίας, Ντέιμ.

Η Τζούλι Άντριους στο Σίδνεϊ το 2013
Η Άντριους ξεκίνησε την καριέρα της ως τραγουδίστρια και θεατρική ηθοποιός από την παιδική της ηλικία και, μετά από μια σειρά πετυχημένων εμφανίσεων στην Αγγλία, έκανε το ντεμπούτο της στο Μπρόντγουεϊ το 1954, με το μιούζικαλ της Σάντι Γουίλσον *The Boy Friend*. Το 1956 ανέλαβε τον πρωταγωνιστικό ρόλο στο μιούζικαλ *Ωραία μου Κυρία* των Άλαν Τζέι Λέρνερ και Φρέντερικ Λοβ (μουσικοχορευτική μεταφορά του *Πυγμαλίωνα* του Τζωρτζ Μπέρναρντ Σω) και το 1960 πρωταγωνίστησε στο μιούζικαλ *Κάμελοτ*, επίσης των Λέρνερ και Λοβ. Οι θετικές κριτικές που απέσπασε για τα δυο αυτά μιούζικαλ της άνοιξε το δρόμο για τον κινηματογράφο. Παρά το γεγονός ότι ήταν η επικρατέστερη ηθοποιός για να επαναλάβει το ρόλο της Ελάιζα Ντούλιτλ στην κινηματογραφική μεταφορά του μιούζικαλ Ωραία μου Κυρία (My Fair Lady, 1964), ο ρόλος που εκείνη είχε ερμηνεύσει στο Μπρόντγουεϊ πήγε στην Όντρεϊ Χέπμπορν. Λίγο αργότερα ο Γουόλτ Ντίσνεϊ, που την είχε δει να ερμηνεύει τη Γκουίνεβιρ στο μιούζικαλ *Κάμελοτ*, θεώρησε ότι ήταν η καταλληλότερη ηθοποιός για το ρόλο της *Μαίρη Πόππινς*, μιούζικαλ το οποίο ετοίμαζε η εταιρία. Η Άντριους ήταν έγκυος εκείνη την περίοδο και αρνήθηκε αρχικά το ρόλο, αλλά ο Ντίσνεϊ της υποσχέθηκε να περιμένει. Μετά τον τοκετό, η Άντριους έκανε το κινηματογραφικό της ντεμπούτο στη *Μαίρη Πόππινς (Mary Poppins, 1964)* έναν ρόλο που την έκανε την πιο επιτυχημένη ηθοποιό της δεκαετίας του '60. Ο ρόλος της Αγγλίδας γκουβερνάντας της χάρισε Όσκαρ Α' Γυναικείου Ρόλου, Βραβείο BAFTA και Χρυσή Σφαίρα. Ακολούθησε η ταινία *Ημέρες του Πολέμου και Έρωτος (The Americanization of Emily, 1964)* καθώς και η ταινία που την καθιέρωσε ως αστέρι πρώτου μεγέθους, *Η Μελωδία της Ευτυχίας (The Sound of Music)*. Η Άντριους βρέθηκε για μια ακόμη φορά υποψήφια για Όσκαρ Α΄ Γυναικείου Ρόλου, η ταινία βραβεύτηκε με Όσκαρ Καλύτερης Ταινίας και αποτέλεσε τη μεγαλύτερη εισπρακτική επιτυχία όλων των εποχών, μέχρι το 1982 που το ρεκόρ εισπράξεων καταρρίφθηκε από την ταινία του Στίβεν Σπίλμπεργκ *Ε.Τ. ο Εξωγήινος (E.T. the Extra-Terrestrial)*. Έχασε, όμως, το Όσκαρ για τη *Μελωδία της Ευτυχίας* από τη Τζούλι Κρίστι. Η επιτυχία συνεχίστηκε για την Άντριους με τη συμμετοχή της στην ταινία του Άλφρεντ Χίτσκοκ *Σχισμένο Παραπέτασμα* (Torn Curtain, 1966) πλάι στον Πωλ Νιούμαν καθώς και στην ταινία *Γλυκιά μου, Μίλι* (Thoroughly Modern Millie, 1967)*, ενώ η επική ταινία* Χαβάη (Hawaii, 1966) στην οποία συμπρωταγωνίστησε με τον Μαξ Φον Σίντοφ, θεωρήθηκε η εμπορικότερη ταινία του 1966. Ωστόσο, ακολούθησαν δύο αποτυχημένες ταινίες, *Η Σταρ (Star!, 1968)*, όπου υποδύθηκε τη θεατρική ηθοποιό Γκέρτρουντ Λόρενς και το *Ντάρλινγκ Λίλι* (Darling Lili, 1970) που σκηνοθέτησε ο δεύτερος σύζυγός της Μπλέικ Έντουαρντς, μετά από τις οποίες απείχε για αρκετά χρόνια από τα κινηματογραφικά δρώμενα. Κατά τη δεκαετία του '70 εμφανίστηκε στις ταινίες *Αγάπησα έναν κατάσκοπο* (The Tamarind Seed, 1974) και *Δέκα (10, 1979)*, αμφότερες σε σκηνοθεσία Μπλέικ Έντουαρντς. Ακολούθησαν οι ταινίες *Στοιχήματα και Παθήματα (Little Miss Marker, 1980) και Ροζ σκάνδαλα* (S.O.B. 1981)*, καθώς και το Βίκτωρ Βικτώρια* (Victor Victoria, 1982), που της απέφερε ακόμη μια υποψηφιότητα για Όσκαρ Α' Γυναικείου Ρόλου. Κατά τα τέλη της δεκαετίας του '80 αποσύρθηκε για άλλη μια φορά από τα κινηματογραφικά δρώμενα, για να επιστρέψει στις αρχές της δεκαετίας του 2000 με τη συμμετοχή της στις ταινίες *Το ημερολόγιο μιας πριγκίπισσας (The Princess Diaries, 2001) πλάι στην Αν Χάθαγουεϊ και* Σρεκ (Shrek, 2001)*.* 

Η Άντριους παντρεύτηκε δυο φορές, την πρώτη με τον ενδυματολόγο Τόνι Γουόλτον και τη δεύτερη με τον σκηνοθέτη Μπλέικ Έντουαρντς. Ο γάμος της με τον Έντουαρντς κράτησε μέχρι και το θάνατο του σκηνοθέτη το 2010.

Παραπομπές
----------

1. ↑  (Γερμανικά) *Deutsche Synchronkartei*. 1050. Ανακτήθηκε στις 4  Απριλίου 2022.
2. ↑  Ανακτήθηκε στις 14  Ιουνίου 2019.
3. 1 2  p31920.htm#i319194. Ανακτήθηκε στις 7  Αυγούστου 2020.
4. ↑  Darryl Roger Lundy: (Αγγλικά) *The Peerage*.
5. ↑  *Julie Andrews* Αρχειοθετήθηκε 2007-12-01 στο Wayback Machine.. Reel Classics.
6. ↑  *Dame Julie: The sound of music*. 31 Δεκεμβρίου 1999. Retrieved 29 Ιανουαρίου 2007.
7. ↑  «BBC – 100 great British heroes». BBC News. 21 Αυγούστου 2002.. Ανακτήθηκε στις 16 Δεκεμβρίου 2010.
8. ↑  *Hollywood Be Thy Name: The Warner Brothers Story – 1966*. The University Press of Kentucky Report. 1998. ISBN 9780813109589. Ανακτήθηκε στις 10 Ιανουαρίου 2011.
9. ↑  «My Fair Lady (1964) at Reel Classics». Αρχειοθετήθηκε από το πρωτότυπο στις 20 Δεκεμβρίου 2005. Ανακτήθηκε στις 18 Δεκεμβρίου 2005.
10. ↑  «All Time Box Office Adjusted For Ticket Price Inflation». *boxofficemojo.com*. Ανακτήθηκε στις 2 Απριλίου 2008.
11. ↑  «Revenue Database – 1966». Box Office Report. Αρχειοθετήθηκε από το πρωτότυπο στις 9 Μαΐου 2011. Ανακτήθηκε στις 27 Ιουλίου 2010.
12. ↑  «Blake Edwards, Prolific Comedy Director, Dies at 88». *The New York Times*. 16 Δεκεμβρίου 2010.. Ανακτήθηκε στις 17 Δεκεμβρίου 2010. *«"I can tell you exactly what it is," he said he told the partygoers. "She has lilacs for pubic hair." Ms. Andrews sent Mr. Edwards a lilac bush shortly after they had started dating, she told Playboy, and their marriage lasted 41 years until Edwards' death.»*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζούλι Άντριους** |

* Η ηθοποιός στην ιστοσελίδα imdb
* Η ηθοποιός στην ιστοσελίδα cine.gr
* Τζούλι Άντριους στην IMDb

|  |  |  |  |  |  |
| --- | --- | --- | --- | --- | --- |
| 

| π • σ • ε
Όσκαρ Α΄ Γυναικείου Ρόλου (1961–1980) |
| --- |
|  |
| 
* Σοφία Λόρεν (1961)
* Αν Μπάνκροφτ (1962)
* Πατρίσια Νιλ (1963)
* Τζούλι Άντριους (1964)
* Τζούλι Κρίστι (1965)
* Ελίζαμπεθ Τέιλορ (1966)
* Κάθριν Χέπμπορν (1967)
* Κάθριν Χέπμπορν / Μπάρμπρα Στράισαντ (1968)
* Μάγκι Σμιθ (1969)
* Γκλέντα Τζάκσον (1970)
* Τζέιν Φόντα (1971)
* Λάιζα Μινέλι (1972)
* Γκλέντα Τζάκσον (1973)
* Έλεν Μπέρστιν (1974)
* Λουίζ Φλέτσερ (1975)
* Φέι Ντάναγουεϊ (1976)
* Ντάιαν Κίτον (1977)
* Τζέιν Φόντα (1978)
* Σάλι Φιλντ (1979)
* Σίσι Σπέισεκ (1980)
 |
|  |
| 
* Πλήρης κατάλογος
* (1928–1940)
* (1941–1960)
* (1961–1980)
* (1981–2000)
* (2001–σήμερα)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 90664199
* **Europeana**: agent/base/147189
* **ΕΒΕ**: 200213
* LCCN: n50023954
* ISNI: 0000 0003 6853 7325
* GND: 118992406
* SELIBR: 285845
* SUDOC: 029451140
* BNF: cb121075627 (data)
* BIBSYS: 97010770
* MusicBrainz: 16bdc7b3-6bfc-4f1c-89ad-d0756af40327
* NLA: 35006939
* NDL: 00431527
* NKC: ola2002145113
* BNE: XX1167767
* CiNii: DA11664964
* KulturNav: id

 |

 |